CELEX: 31988R3241
Language: el
Date: 1988-10-18 00:00:00
Title: Κανονισμός (ΕΟΚ) αριθ. 3241/88 του Συμβουλίου της 18ης Οκτωβρίου 1988 για τον καθορισμό κατώτατου ορίου παρέμβασης για τις κλημεντίνες στην Ισπανία για την περίοδο 1988/89

Avis juridique important

|

31988R3241

Κανονισμός (ΕΟΚ) αριθ. 3241/88 του Συμβουλίου της 18ης Οκτωβρίου 1988 για τον καθορισμό κατώτατου ορίου παρέμβασης για τις κλημεντίνες στην Ισπανία για την περίοδο 1988/89  

Επίσημη Εφημερίδα αριθ. L 289 της 22/10/1988 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 3241/88 ΤΟΥ ΣΥΜΒΟΥΛΙΟΥ  της 18ης Οκτωβρίου 1988  για τον καθορισμό κατώτατου ορίου παρέμβασης για τις κλημεντίνες στην Ισπανία για την περίοδο 1988/89  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 223/88 (2), και ιδίως το άρθρο 16α,  την πρόταση της Επιτροπής,  Εκτιμώντας:  ότι σύμφωνα με το άρθρο 16α παράγραφος 3 του κανονισμού (ΕΟΚ) αριθ. 1035/72, όταν κατά την φάση επαλήθευσης της σύγκλισης πραγματοποιούνται στην Ισπανία ενέργειες παρέμβασης για τις κλημεντίνες σύμφωνα με τις ισχύουσες διατάξεις, το Συμβούλιο καθορίζει για το προϊόν αυτό ένα κατώτατο όριο παρέμβασης, του οποίου η υπέρβαση θα οδηγήσει σε μείωση των ισπανικών θεσμικών τιμών κατά την επόμενη περίοδο εμπορίας·  ότι στην Ισπανία έχουν πραγματοποιηθεί ενέργειες παρέμβασης για τις κλημεντίνες από την περίοδο εμπορίας 1987/88· ότι, κατά συνέπεια, είναι σκόπιμο να καθοριστεί κατώτατο όριο παρέμβασης για το εν λόγω προϊόν και στην Ισπανία·  ότι, για τον καθορισμό του εν λόγω κατώτατου ορίου, πρέπει να εφαρμοστούν τα κριτήρια που είχαν χρησιμοποιηθεί για την Κοινότητα με τη σύνθεσή της στις 31 Δεκεμβρίου 1985,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1988/89, το κατώτατο όριο για τις κλημεντίνες καθορίζεται, στην Ισπανία, ·σε 10 % του μέσου όρου της παραγωγής που προορίζεται για κατανάλωση σε νωπή κατάσταση, των πέντε τελευταίων περιόδων για τις οποίες υπάρχουν διαθέσιμα στοιχεία.  2. Η Επιτροπή καθορίζει το κατώτατο όριο παρέμβασης που αναφέρεται στην παράγραφο 1 σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 18 Οκτωβρίου 1988.  Για το Συμβούλιο  Ο Πρόεδρος  Γ. ΠΟΤΤΑΚΗΣ  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 23 της 28. 1. 1988, σ. 1.